Atklāta konkursa 
“Transporta būvju ikdienas uzturēšana no 2024.gada līdz 2029.gadam, Rīgā”
 ID Nr. CAIP 2024/04

Atbildes uz 03.05.2024. iesniegtajiem jautājumiem 


Jautājums:
1. [bookmark: _Hlk147918786]Iepirkuma nolikuma 3. punktā “Pretendentu atlase” 3.7.apakšpunktā pretendentam izvirzītās prasības:  
Lai nodrošinātu iepirkuma priekšmetā paredzēto darbu izpildi bez avansa saņemšanas no Pasūtītāja, pretendentam jābūt: 
3.7.1.	 pieejamiem brīviem finanšu līdzekļiem vismaz 15% (piecpadsmit procenti) apmērā no kopējās piedāvātās līgumcenas, ar PVN, viena gada uzturēšanas darbu veikšanai, kurus kredītiestāde ir rezervējusi uz Nolikuma 2.6.4.apakšpunktā norādīto piedāvājuma nodrošinājuma termiņu; vai
3.7.2.	 piešķirtai kredītlīnijai vismaz 15% (piecpadsmit procenti) apmērā no kopējās piedāvātās līgumcenas, ar PVN, viena gada uzturēšanas darbu veikšanai Latvijas Republikā vai ārvalstī reģistrētā kredītiestādē, ar nosacījumu, ka kredītiestāde kredītlīnijas līdzekļus vismaz iepriekš minētās summas apmērā ir rezervējusi uz Nolikuma 2.6.4.apakšpunktā norādīto piedāvājuma nodrošinājuma termiņu; vai
3.7.3.	 pieejamai kredītlīnijai vismaz 15% (piecpadsmit procenti) apmērā no kopējās piedāvātās līgumcenas, ar PVN, viena gada uzturēšanas darbu veikšanai, ko apliecina Latvijas Republikā vai ārvalstī reģistrētas kredītiestādes izdots apliecinājums par to, ka kredītiestāde ir izskatījusi pretendenta pieteikumu kredīta saņemšanai un ir pieņēmusi lēmumu piešķirt pretendentam kredītu vismaz iepriekš minētās summas apmērā iepirkuma priekšmetā paredzēto uzturēšanas darbu izpildes nodrošināšanai (ja pretendents tiks atzīts par uzvarētāju), kas tiks izsniegts pretendentam pēc kredīta līguma noslēgšanas un kredīta izsniegšanas priekšnosacījumu izpildes.
Ja pretendents piedāvājumu iesniedz par divām iepirkuma priekšmeta daļām, tad brīvo finanšu līdzekļu apjomam jābūt vismaz 15 % (piecpadsmit procenti) apmērā no Pretendenta kopējās, t.i., kopā saskaitot attiecībā uz abām iepirkuma priekšmeta daļām, par kurām Pretendents iesniedza piedāvājumu, piedāvātās līguma cenas, ar PVN, viena gada uzturēšanas darbu veikšanai.

[bookmark: _Hlk166055241]Izvērtējot augstāk minētās prasības, lūdzam paskaidrot, vai Pretendents, iesniedzot izziņu no kredītiestādes par pretendenta brīvajiem finanšu līdzekļiem vismaz 15 % (piecpadsmit procenti) apmērā no kopējās piedāvātās līguma cenas vienam gadam, ar PVN, viena gada uzturēšanas darbu veikšanai, kurus kredītiestāde ir rezervējusi uz Nolikuma 2.6.4.apakšpunktā norādīto piedāvājuma nodrošinājuma termiņu, izpildīs 3.7.apakšpunktā noteikto prasību?

Atbilde:
Komisija skaidro, ka atbilstoši Konkursa nolikuma 3.7.apakšpunktam izziņa no kredītiestādes par pretendenta brīvajiem finanšu līdzekļiem vismaz 15 % (piecpadsmit procenti) apmērā no kopējās piedāvātās līguma cenas, ar PVN, viena gada uzturēšanas darbu veikšanai, kurus kredītiestāde ir rezervējusi uz Nolikuma 2.6.4.apakšpunktā norādīto piedāvājuma nodrošinājuma termiņu, pierāda pretendenta atbilstību Konkursa nolikuma 3.7.1.apakšpunkta prasībai. Papildus komisija skaidro, ka Konkursa nolikuma 3.7.apakšpunkta sadaļā “Iesniedzamie atlases dokumenti” prasībā “izziņa no kredītiestādes par pretendenta brīvajiem finanšu līdzekļiem vismaz 15 % (piecpadsmit procenti) apmērā no kopējās piedāvātās līguma cenas, ar PVN, viena gada uzturēšanas darbu veikšanai, kurus kredītiestāde ir rezervējusi uz Nolikuma 2.6.4.apakšpunktā norādīto piedāvājuma nodrošinājuma termiņu” ietvertais teksts  “[..] finanšu līdzekļiem vismaz 15 % (piecpadsmit procenti) apmērā no kopējās piedāvātās līguma cenas, ar PVN, viena gada uzturēšanas darbu veikšanai [..]” nozīmē, ka brīvo finanšu līdzekļu apmēram jābūt 15 % (piecpadsmit) procentu apmērā no pretendenta Nolikuma 12.pielikumā “Finanšu piedāvājums” norādītās darbu cenas (attiecībā uz konkrētu Konkursa daļu) vienam gadam ar PVN .


Jautājums:
2. Iepirkuma nolikuma 3. punktā “Pretendentu atlase” 3.8. un 3.11.apakšpunktā pretendentam un pretendenta personālam izvirzītās prasības. 
Iepirkuma nolikuma 3.8.apakšpunkts nosaka: 
“Attiecībā uz 1. – 3. daļu: Pretendentam ne vairāk kā 10 (desmit) iepriekšējos gados ir pieredze pilsētas ielu uzturēšanas darbu veikšanā, ar nosacījumu, ka vismaz 12 (divpadsmit) mēnešu nepārtrauktā periodā pilsētas ielu uzturēšanas darbu ietvaros ir veikts: 
· asfaltbetona seguma bedrīšu remonts ar karsto asfaltbetonu 10 000 m2 (desmit tūkstoši kvadrātmetri), ar nosacījumu, ka vismaz 5 000 m2 (pieci tūkstoši kvadrātmetri) ir veikts asfaltbetona seguma bedrīšu remonts ar karsto asfaltbetonu pēc pilnas vai nepilnas tehnoloģijas,
· [bookmark: _Hlk164768858]asfaltbetona seguma bedrīšu remonts ar auksto asfaltbetonu 1000 m2 (viens tūkstotis kvadrātmetri),
· ielu vai tiltu brauktuvju slīdamības samazināšana ar samitrinātās sāls tehnoloģiju vismaz 50 000 000 m2 (piecdesmit tūkstoši kvadrātmetri),
· [bookmark: _Hlk164768912]ielu vai tiltu brauktuvju mehanizētā attīrīšana (no putekļiem, smilšu sanesumiem un netīrumiem u.tml.) vismaz 5000 km (pieci tūkstoši kilometri),
· šķembu vai grants seguma planēšana vai profilēšana vismaz 100 000 m2 (viens simts tūkstoši kvadrātmetri),
· vismaz 100 (viens simts) sabiedriskā transporta pieturvietu uzturēšana (atkritumu savākšana no urnām, platformu uzkopšana).”

Iepirkuma nolikuma 3.11.apakšpunkts nosaka: 
“Attiecībā uz Konkursa 1. – 3. daļu
Pretendenta vai, ja pretendents ir Apvienība, tad vismaz viena Apvienības dalībnieka, personāla sastāvā jābūt:
3.11.2. uzturēšanas darbu vadītājam, kurš veiks iepirkuma priekšmetā paredzēto ielu uzturēšanas darbu vadīšanu un kuram ir pieredze ne vairāk kā 10 (desmit) iepriekšējos gados pilsētas ielu uzturēšanas darbu vadīšanā, ar nosacījumu, ka pilsētas ielu uzturēšanas darbu ietvaros ir veikts asfaltbetona seguma bedrīšu remonts ar karsto asfaltbetonu vismaz 5 000 m2 (pieci tūkstoši kvadrātmetri), ar nosacījumu, ka vismaz 2 500 m2 (divi tūkstoši pieci simti kvadrātmetri) ir veikts asfaltbetona seguma bedrīšu remonts ar karsto asfaltbetonu pēc pilnas vai nepilnas tehnoloģijas;
3.11.3. uzturēšanas darbu vadītājam, kurš veiks iepirkuma priekšmetā paredzēto ielu uzturēšanas darbu vadīšanu un kuram ir pieredze ne vairāk kā 10 (desmit) iepriekšējos gados pilsētas ielu uzturēšanas darbu vadīšanā, ar nosacījumu, ka pilsētas ielu uzturēšanas darbu ietvaros ir veikts asfaltbetona seguma bedrīšu remonts ar auksto asfaltbetonu vismaz 500 m2 (pieci simti kvadrātmetri);
3.11.4. uzturēšanas darbu vadītājam, kurš veiks iepirkuma priekšmetā paredzēto ielu uzturēšanas darbu vadīšanu un kuram ir pieredze ne vairāk kā 10 (desmit) iepriekšējos gados pilsētas ielu uzturēšanas darbu vadīšanā, ar nosacījumu, ka pilsētas ielu uzturēšanas darbu ietvaros ir veikta šķembu vai grants seguma planēšana vai profilēšana vismaz 50 000 m2 (piecdesmit tūkstoši kvadrātmetri);
3.11.5. uzturēšanas darbu vadītājam, kurš veiks iepirkuma priekšmetā paredzēto ielu uzturēšanas darbu vadīšanu un kuram ir pieredze ne vairāk kā 10 (desmit) iepriekšējos gados pilsētas ielu uzturēšanas darbu vadīšanā, ar nosacījumu, ka pilsētas ielu uzturēšanas darbu ietvaros ir veikta ielu un tiltu brauktuvju slīdamības samazināšana ar samitrinātās sāls tehnoloģiju vismaz 25 000 000 m2 (divdesmit pieci miljoni kvadrātmetri);
3.11.6. uzturēšanas darbu vadītājam, kurš veiks iepirkuma priekšmetā paredzēto ielu uzturēšanas darbu vadīšanu un kuram ir pieredze ne vairāk kā 10 (desmit) iepriekšējos gados pilsētas ielu uzturēšanas darbu vadīšanā, ar nosacījumu, ka pilsētas ielu uzturēšanas darbu ietvaros ir veikta ielu un tiltu brauktuvju mehanizētā attīrīšana (no putekļiem, smilšu sanesumiem un netīrumiem u.tml.) vismaz 2500 km (divi tūkstoši pieci simti kilometri);
3.11.7. uzturēšanas darbu vadītājam, kurš veiks iepirkuma priekšmetā paredzēto ielu uzturēšanas darbu vadīšanu un kuram ir pieredze ne vairāk kā 10 (desmit) iepriekšējos gados pilsētas ielu uzturēšanas darbu vadīšanā, ar nosacījumu, ka pilsētas ielu uzturēšanas darbu ietvaros ir veikta vismaz 50 (piecdesmit) sabiedriskā transporta pieturvietu uzturēšana (atkritumu savākšana no urnām, platformu uzkopšana).”

Izvērtējot augstāk minētās prasības, lūdzam paskaidrot vai Iepirkuma nolikuma izpratnē pilsētas, kam piešķirts pilsētas statuss, teritorija ir teritorija, ko uz autoceļiem iezīmē baltās zīmes (pilsētas sākums, beigas) vai administratīvā teritorija, kas iezīmēta kartē? 

Atbilde:
Komisija skaidro, ka Konkursa nolikuma izpratnē pilsētas teritorija ir Latvijas administratīvo teritoriju kartē iezīmētā teritorija.


Jautājums:

3. Iepirkuma nolikuma 3. punktā “Pretendentu atlase” 3.9.apakšpunktā pretendentam izvirzītajās prasībās Pretendents ir konstatējis ierobežojošas prasības. 
 Iepirkuma nolikuma 3.9.apakšpunkts nosaka:
[bookmark: _Hlk166058554]“Pretendentam vai personai, uz kuras iespējām pretendents balstās (kura veiks atkritumu savākšanu un pārvadāšanu) ir jābūt spēkā esošai Valsts vides dienesta izsniegtai Atkritumu apsaimniekošanas atļaujai atkritumu savākšanai un pārvadāšanai ar šādām atkritumu savākšanas un pārvadāšanas darbībām:
klase 170904 – būvniecības atkritumi, kuri neatbilst 170901, 170902 un 170903 klasei;
klase 200201 – bioloģiski noārdāmie atkritumi;
klase 200301 – nešķirotu sadzīves atkritumi;
  klase 200303 – ielu tīrīšanas atkritumi.
Pretendentam jāiesniedz:
· Nolikumā norādītā informācija par Valsts vides dienesta izsniegtajām Atkritumu apsaimniekošanas atļaujām.
Pretendentu sniegtā informācija tiks pārbaudīta Valsts vides dienesta tīmekļa vietnē:
https://registri.vvd.gov.lv/izsniegtas-atlaujas-un-licences/atkritumu-apsaimniekosanas-atlaujas/izsniegtas-atkritumu-apsaimniekosanas-atlaujas/
Ārvalstu personai jāiesniedz apliecinājums (brīvā formā), ka Konkursa līgumslēgšanas tiesību piešķiršanas gadījumā līdz līguma noslēgšanai, tas apņemas nodrošināt Nolikuma 3.9.apakšunkta prasībām atbilstošu reģistrāciju un prasīto atļauju iesniegšanu.”
Izvērtējot iepirkuma nolikuma 3.9.apakšpunktā izvirzīto prasību, secinām, izvirzītā prasība jau uz piedāvājumu iesniegšanas brīdi nosaka, ka Pretendentam “ir jābūt spēkā esošai Valsts vides dienesta izsniegtai Atkritumu apsaimniekošanas atļaujai atkritumu savākšanai un pārvadāšanai ar šādām atkritumu savākšanas un pārvadāšanas darbībām: klase 170904 – būvniecības atkritumi, kuri neatbilst 170901, 170902 un 170903 klasei; klase 200201 – bioloģiski noārdāmie atkritumi; klase 200301 – nešķirotu sadzīves atkritumi; klase 200303 – ielu tīrīšanas atkritumi”
Šāda prasība nav samērīga un tai nav tiesiska pamata, jo ierobežo tos ieinteresētos piegādātājus, kuru līdzšinējā darbībā nav bijusi nepieciešamība šāda veida atkritumu apsaimniekošanas atļaujai. Proti, Pretendenta ieskatā nolikumā izvirzītajai prasībai, ka uz piedāvājuma iesniegšanas brīdi Pretendentam “ir jābūt spēkā esošai Valsts vides dienesta izsniegtai Atkritumu apsaimniekošanas atļaujai atkritumu savākšanai un pārvadāšanai ar šādām atkritumu savākšanas un pārvadāšanas darbībām: klase 170904 – būvniecības atkritumi, kuri neatbilst 170901, 170902 un 170903 klasei; klase 200201 – bioloģiski noārdāmie atkritumi; klase 200301 – nešķirotu sadzīves atkritumi; klase 200303 – ielu tīrīšanas atkritumi” nav tiesiska pamata, jo tā nepieciešama vienīgi konkrētā iepirkuma līguma izpildei. Tādējādi prasība, kas būtu attiecināma tikai uz līguma slēgšanas tiesības ieguvušo pretendentu, proti, prasība ir nosakāma kā iepirkuma līguma noslēgšanas priekšnoteikums, nevis kā pretendentu dalības Konkursā priekšnoteikums. Papildus augstāk minētajam norādām, ka  Iepirkuma 3.9.apakšpunktā noteiktā prasība faktiski rada nevienlīdzīgu attieksmi pret Pretendentiem, jo rada nepamatotas priekšrocības esošo Transporta būvju ikdienas uzturēšanas darbu veicējiem Rīgas pilsētā un ārvalstu pretendentiem, kuriem esošajā prasības regulējumā ir jāiesniedz apliecinājums (brīvā formā), ka Konkursa līgumslēgšanas tiesību piešķiršanas gadījumā līdz līguma noslēgšanai, tas apņemas nodrošināt Nolikuma 3.9.apakšpunkta prasībām atbilstošu reģistrāciju un prasīto atļauju iesniegšanu.
Pamatojoties uz iepriekš minēto, lūdzam veikt grozījumus Iepirkuma nolikuma 3.9. punktā, paredzot visiem Pretendentiem vienlīdzīgus noteikumus, prasību izpildot ar  apliecinājumu (brīvā formā), ka Konkursa līgumslēgšanas tiesību piešķiršanas gadījumā līdz līguma noslēgšanai, tas apņemas nodrošināt Nolikuma 3.9.apakšpunkta prasībām atbilstošu reģistrāciju un prasīto atļauju iesniegšanu.

Atbilde:
Komisija skaidro, ka attiecīgā veida atkritumu savākšana un pārvadāšana ir iekļauta Konkursa priekšmetā esošo transporta būvju uzturēšana darbu sastāvā. Ņemot vērā, ka transporta būvju uzturēšanas darbi provizoriski jāuzsāk 2024.gada 1.oktobrī, savukārt atbilstošo atļauju atkritumu savākšanai un pārvadāšanai saņemšanas process ir laikietilpīgs, turklāt var rezultēties arī ar kompetento institūciju atteikumu izsniegt atbilstošu atļauju, Konkursa nolikuma 3.9.apakšpunktā iekļautā prasība par Atkritumu apsaimniekošanas atļaujas atkritumu savākšanai un pārvadāšanai spēkā esamību jau uz piedāvājuma iesniegšanas brīdi ir pamatota un iekļauta ar mērķi – izvairīties no situācijas, kad izpildītājs pēc līguma noslēgšanas nebūs tiesīgs veikt un attiecīgi nevarēs nodrošināt  uzturēšanas darbu, kas saistīti ar atkritumu savākšanu un pārvadāšanu, izpildi. Papildus komisija skaidro, ka atbilstoši Publisko iepirkumu likumam un Konkursa nolikuma prasībām pretendentam, lai izpildītu Konkursa nolikuma prasības, ir tiesības balstīties uz citu personu spējām. 

